open-index/open-wikipedia-markdown huggingface dataset:
Marcin Gortat

**Marcinas Janušas Gortatas** (, g. 1984 m. vasario 17 d.) – Lenkijos krepšininkas, rungtyniavęs NBA lygoje nuo 2007 iki 2019 m. Nuo 2022 m. dirba trenerio asistentu Vašingtono „Wizards“ komandoje.

## Karjera

### Ankstyvoji karjera
Profesionalią karjerą pradėjo savo gimtojo miesto Lodzės krepšinio komandoje.

2003 m. jis prisijungė prie Kelno „RheinEnergie“ komandos. 2005 m. NBA naujokų biržoje Finikso „Suns“ komanda jį pasirinko 57-uoju šaukimu, tačiau jis nusprendė rungtyniauti Kelno komandoje iki 2007 m.

2004, 2005 ir 2007 m. tapo Vokietijos krepšinio taurės čempionu, o 2006 m. komanda tapo Bundeslygos čempionais.

### Orlando „Magic“ (2007–2010 m.)
2007 m. rugpjūtį jis prisijungė prie Orlando „Magic“ komandos. 2007 m. lapkričio 20 d. jis buvo paskirtas rungtyniauti NBA D-lygos Anaheimo „Arsenal“ komandoje, o į Orlando „Magic“ grįžo gruodžio pradžioje. Su komanda debiutavo 2008 m. kovo 1 d. rungtynėse prieš Niujorko „Knicks“.

2008 m. NBA atkrintamosiose varžybose Orlando „Magic“ komandai patekus į finalus, M. Gortatas tapo pirmuoju lenku istorijoje, kuris pasirodė NBA finaluose.

Debiutiniame sezone jis iš viso sužaidė tik šešias rungtynes.

### Finikso „Suns“ (2010–2013 m.)
2010 m. gruodžio 18 d. jis buvo išmainytas į Finikso „Suns“ komandą. Naujoje komandoje Gortatas įsibrovė į pradinį penketuką ir 2010–2011 m. NBA sezone jis vidutiniškai pelnė po 13 taškų per rungtynes.

2011–2012 m. NBA sezone jis vidutiniškai pelnė po dvigubą dublį – 15,4 taško ir 10 atkovotų kamuolių per rungtynes. Jis taip pat buvo vienintelis komandos žaidėjas sužaidęs visas 66 rungtynes.

### Vašingtono „Wizards“ (2013–2018 m.)

2013 m. spalio 25 d. jis buvo išmainytas į Vašingtono „Wizards“ komandą. 2014 m. vasario 27 d. pergalingose rungtynėse prieš Toronto „Raptors“ Gortatas pelnė 31 tašką – daugiausiai karjeroje.

2014 m. liepos 10 d. jis pasirašė penkerių metų sutartį su Vašingtono „Wizards“, kurio vertė siekė 60 mln. JAV dolerių.

### Los Andželo „Clippers“ (2018–2019 m.)
2018 m. birželio 26 d. jis buvo išmainytas į Los Andželo „Clippers“ komandą. Vasario 7 d. jo sutartis buvo nutraukta.

2020 m. vasario 16 d. oficialiai atsistatydino.

## Nacionalinė rinktinė
M. Gortatas atstovavo Lenkijos jaunimo krepšinio rinktinei 2004 m. Europos jaunimo iki 20 metų atrankose.

Lenkijos vyrų krepšinio rinktinėje debiutavo 2005 m. Europos krepšinio čempionate. Rinktinei taip pat atstovavo 2009, 2011, 2013 ir 2015 m. Europos krepšinio čempionatuose.

## Nuorodos
* M. Gortato svetainė
* Profilis NBA svetainėje

## Išnašos
Adomas Juškevičius Juškaitis

**Adomas Juškevičius Juškaitis** (1905 m. sausio 1 d. Vilniuje, Rusijos imperijoje – 1999 m. Vilniuje) – lietuvių mokytojas, istorikas. 

## Biografija
Gimė lietuviškame Lietuvos–Gudijos pasienyje, Pelesos krašte, Lydos valsčiuje, mažažemio ūkininko šeimoje. Anksti (6 metų) jam tapo pilnu našlaičiu. Todėl teko pas ūkininkus tarnauti, o prasidėjus Pirmajam pasauliniam karui, buvo pabėgelis. Atsidūręs Rusijoje, pateko į Vitebsko lietuvių draugijos nukentėjusiems nuo karo šelpti našlaičių namus. Juose išgyveno ketverius metus, baigė pradžios mokyklą ir 1918 m. kartu su prieglauda grįžo į Vilnių.

1919 m. įstojo į Vilniaus lietuvių (Vytauto Didžiojo) gimnaziją, kurią baigė 1926 m.
1926–1932 m. studijavo Vilniaus Stepono Batoro universitete, kartu dirbdamas Labdarybės draugijos išlaikomo „Žiburėlio“ bendrabučio vedėju.
Dar mokydamasis gimnazijoje, o vėliau ir studijų metais, dr. J. Basanavičiaus paragintas, įsitraukė į kraštotyros veiklą, nulėmusią jo pasirikimą – istoriko specialybę. Po studijų universitete mokytojavo Vilniaus krašto lietuviškose mokyklose, dėstė istoriją, geografiją, lotynų kalbą.

1932–1935 metais dirbo Švenčionių lietuvių gimnazijoje. 1935 m. buvo Lietuvių mokytojų sąjungos Švenčionių skyriaus pirmininkas. Tais pačiais metais, lenkų valdžios apkaltintas politine neištikimybe buvo pašalintas iš mokytojo pareigų, be teisės dirbti bet kurioje lietuviškoje mokykloje. Grįžo į Vilnių. Čia dirbo Lietuvių mokslo draugijoje, bendradarbiavo lietuviškoje spaudoje.
1937 m. kartu su žurnalistu J. Maceika parašė knygą „Vilnius ir jo apylinkės“, kuri lenkų cenzūros buvo konfiskuota ir sunaikinta. Skaitytojus pasiekė tik pakartotinis „Spaudos fondo“ leidinys 1940 m. Lietuvai atgavus Vilnių, bei 1991 m. atkūrus nepriklausomybę, „Minties“ leidyklos fotografuotinis leidinys.

Nuo 1945 m. Adomas Juškevičius-Juškaitis pradėjo dirbti Vilniaus Pedagoginiame institute, direktoriaus pavaduotoju neakivaizdinio skyriaus reikalams, katedros vedėju, tačiau 1948 m. atleistas „kaip netinkamas dėl politinių įsitikinimų“.
Nuo 1948 m. iki išėjimo į pensiją, jis dėstytojavo Klaipėdos mokytojų institute, o jį likvidavus, mokytojavo įvairiose miesto vidurinėse mokyklose. Kartu su juo, visą laiką pedagoginį darbą dirbo žmona Vladislava Peredniūtė-Juškaitienė, irgi vilnietė, Vytauto Didžiojo gimnazijos XI laidos absolventė, Stepono Batoro universiteto magistrantė, biologė.

Po žmonos mirties 1984 m. A.Juškaitis grįžo į Vilnių, kuriame išgyveno iki 1999 metų. Abu palaidoti Vilniuje, Karveliškių kapinėse.
Paulina Tamulevičiūtė Ancevičienė

**Paulina Tamulevičiūtė Ancevičienė** (g. 1904 m. rugsėjo 8 d., ​Gimė Krasnojarske. Baigė Vilniaus lietuvių mokytojų seminariją. ​Mokytoja, mokytojavo Vilniaus krašto pradžios mokyklose. Lietuvių visuomenės veikėja, Vilniaus Lietuvių mokytojų sąjungos steigėja, sekreretorė ir pirmininkė.

## Biografija
​1925 m. buvo viena J. Basanavičiaus „Kultūros“ draugijos steigėjų, jos pavyzdinės mokyklos įkūrėja, joje buvo sekretorė (1927 m.), vedėja iki 1941 m.

1925 m. įsteigė Vilniaus lietuvių mokytojų draugiją, buvo jos pirmininkė.

1935 m. išleido elementorių „Mano knygelės“ (iliustracijos B. Macutkevičiaus).

​Emigravo į Kanadą. Mirė 1990 m. birželio 27 d. Palaidota Toronto Anapilio kapinėse.

​
Dubinių šv. apaštalų Petro ir Povilo sentikių cerkvė

**Dubinių sentikių cerkvė** – rusų stačiatikių (sentikių) maldos namai Šiaulių rajone, Raudėnų seniūnijoje, Dubinių kaime, už 1 km į vakarus nuo pagrindinės Dubinių gatvės. Artimiausia didesnė gyvenvietė – Upyna (Telšių raj.) už 3 km į pietus.

Cerkvės pastatymo metai tikslinami. Cerkvė stūkso atvirų laukų apsuptyje. Atokiau nuo dabartinės gyvenvietės yra sentikių kapinės. Pasak vietos gyventojų, iki kolektyvizacijos aplink maldos namus buvo dešimtys sentikių sodybų.


Dubiniai, cerkvė 3.JPG|Cerkvė 2015 m. kovo mėn.
Dubiniai, cerkvė 2.JPG|Galinė dalis


## Šaltiniai

## Nuorodos

* Sąrašas:Lietuvos stačiatikių bažnyčios
* Lietuvos sentikių kultūros paveldas 
* Dubinių sentikių religinė bendruomenė (''Дубянская староверческая религиозная община'')
Magna Carta Holy Grail

**Magna Carta Holy Grail** – dvyliktasis studijinis amerikiečių reperio Jay-Z albumas, išleistas 2013 m. liepos 4 d. Albume kartu dainas atlieka Justin Timberlake, Nas, Rick Ross, Frank Ocean ir Beyoncé. Albumas susilaukė vidutiniškų kritikų įvertinimų – nors vieni gyrė albumo prodiusavimą ir garsą, dauguma buvo nusivylę vienodomis dainomis. Nepaisant to, per pirmąją savaitę vien JAV buvo parduota 528 tūkstančiai albumo kopijų ir jis debiutavo pirmojoje „Billboard 200“ reitingo vietoje.

Daina „Holy Grail“, įrašyta kartu su atlikėju Justin Timberlake, 2014 m. laimėjo "Grammy apdovanojimą už geriausią bendrą repo ir dainavimo kūrinį, o pats albumas buvo nominuotas geriausio repo albumo kategorijoje.

## Dainų sąrašas

## Išnašos
Born Sinner

**Born Sinner** – antrasis studijinis amerikiečių hiphopo atlikėjo J. Cole albumas, išleistas 2013 m. birželio 18 d. Albume dainas kartu atlieka tokie atlikėjai, kaip Kendrick Lamar, 50 Cent bei kiti. Albumas susilaukė teigiamų kritikų įvertinimų ir debiutavo antrojoje „Billboard 200“ reitingo vietoje. Toje vietoje išbuvo dvi savaites ir pakilo į pirmąją vietą.

## Dainų sąrašas

## Išnašos
Karalių kova

**Karalių kova** () – antroji knyga iš planuojamų septynių tomų maginės fantastikos romanų sagos „Ledo ir ugnies giesmė“, kurios autorius Džordžas R. R. Martinas. Knyga pirmą kartą išleista 1998 m. lapkričio 16 d. Jungtinėje Karalystėje, Jungtinėse Amerikos Valstijose pirmasis leidimas pasirodė tik 1999 m. kovą. Kaip ir pirmoji knyga „Sostų žaidimas“, ši pelnė „Locus“ premiją (1999 m.) už geriausią romaną ir buvo nominuota „Nebula“ premijai.

Pagal romaną pastatytas televizijos tinklo HBO serialo „Sostų žaidimas“ antrasis sezonas.

## Siužetas

Knygoje „Karalių kova“ aprašomas Vesteroso Septyniose karalystėse vykstantis pilietinis karas, tuo tarpu Nakties sargyba surengia žvalgomąjį žygį, siekdami išsiaiškinti paslapties kupinas aplinkybes, galimai susijusias su už sienos gyvenančiais vaildlingais, save besivadinančiais laisvais žmonėmis. Tuo pat metu Daneiris Targeirin tęsia savo planus atsikovoti jos giminei kadaise priklausiusias Septynias karalystes.

### Septynios karalystės
Mirus karaliui Robertui Barateonui, jo posūnis Džofris Barateonas bei broliai Renlis ir Stanis paskelbia pretenzijas į Vesteroso sostą. Robas Starkas paskelbiamas karaliumi Šiaurėje, tuo tarpu Beilonas Greidžojus apsiskelbia Geležinių salų karaliumi ir užpuola vakarinę Šiaurės regiono pakrantę.

Prasideda vadinamasis Penkių karalių karas. Stanio Barateono ir jo brolio Renlio mūšio išvakarėse Renlis nužudomas jo brolio dvasininkės Melisandros, kilusios iš Ašai, kerų. Šiaurėje susikauna karaliaus Robo ir Taivino Lanisterio kariaunos, tuo tarpu Teonas Greidžojus, pasinaudojęs mūšių įkarščiu, surengia Vinterfelo apgultį. Robui Starkui skinant laurus viename po kito mūšyje prieš Lanisterius, pats Taivinas pradeda puolimą, bet yra priverstas pasitraukti, pasklidus žiniai, jog Stanis Barateonas pasuko link Karaliaus Uosto, kurį apginti ruošiasi Tyrionas Lanisteris, ketindamas priešo laivus sulaikyti graikiškąja ugnimi ir masyvia miesto kalvių nukaldinta grandine.

### Siena
Nakties sargybos žvalgai išsiaiškina, jog vaildlingus po viena vėliava vienija Mansas Reideris, apsiskelbęs „karaliumi anapus Sienos“. Ties Skirlingo perėja Korinas Halfhandas ir Džonas Snou įspraudžiami į kampą, tad Korinas paliepia Snou pasiduoti į nelaisvę ir išsiaiškinti Manso kėslus. Kaip paaiškėja, Mansas žygiuoja sienos link su trisdešimties tūkstančių vaildlingų kariauna, kurios gretose yra vargų, milžinų ir mamutų.

### Rytai
Daneiris Targeirin, lydima riterio Džoros Mormonto ir jos likusių pasekėjų bei trijų neseniai išsiritusių drakonų, pasiekia Karto miestą, kur jai į draugus ima pirštis grupelė iškilių miesto pirklių bei raganių gildija, besikėsinantys į jos drakonus.

## Apdovanojimai ir nominacijos
* Locus premija – geriausias romanas (fantastika) (laimėjo) – (1999)
* Nebula premija – geriausias romanas (nominacija) – (1999)
* Ignotus premija – geriausias romanas (laimėjo) – (2004)

## Šaltiniai
Wale

**Olubowale Victor Akintimehin** *(g. [[1984]] m. [[rugsėjo 21]] d.)*, geriau žinomas savo sceniniu slapyvardžiu **Wale** – amerikiečių reperis iš Vašingtono. Atlikėjo debiutinis albumas „Attention Deficit“ buvo išleistas 2009 m. Antrasis, „Ambition“, buvo išleistas 2011 m. 2013 m. birželį buvo išleistas albumas „The Gifted“, kuris debiutavo pirmojoje „Billboard 200“ reitingo vietoje. 2015 m. kovą išleistas ketvirtasis albumas „The Album About Nothing“, kuris taip pat pasiekė pirmąją vietą šalyje.

2025 m. duomenimis, atlikėjas yra išleidęs aštuonis studijinius albumus, iš kurių naujausiasis, „Everything Is a Lot“, išleistas 2025 m. lapkritį.

## Diskografija
* *Attention Deficit* (2009)
* *Ambition* (2011)
* *[[The Gifted]]* (2013)
* *[[The Album About Nothing]]* (2015)
* *Shine* (2017)
* *Wow... That's Crazy* (2019)
* *Folarin II* (2021)
* *Everything Is a Lot* (2025)

## Išnašos

## Nuorodos
* 
*
The Gifted

**The Gifted** – trečiasis studijinis amerikiečių reperio Wale albumas, išleistas 2013 m. birželio 24 d. Albume kartu dainas atlieka tokie atlikėjai, kaip Nicki Minaj, Juicy J, Rihanna, Ne-Yo, Rick Ross, Wiz Khalifa bei kiti. Pats albumas susilaukė teigiamų kritikų įvertinimų ir debiutavo pirmojoje „Billboard 200“ reitingo vietoje, tapdamas pirmuoju Wale įrašu, pasiekusiu šią viršūnę.

## Dainų sąrašas

## Išnašos
Larry Cohen

**Larry Jason Cohen** (g. 1987 m. lapkričio 7 d.) – litvakų kilmės PAR futbolininkas. 

2014 m. Cohen priėmė Lietuvos pilietybę. 2015 m. futbolininkas pakviestas į Lietuvos vyrų futbolo rinktinę, bet joje negalėjo startuoti dėl galiojančių FIFA taisyklių.

## Šaltiniai
Hermosiljas

**Hermosiljas** () – miestas šiaurės vakarų Meksikoje, Sonoros valstijos sostinė, didžiausias miestas ir ūkinis centras. Įsikūręs prie Sonoros ir San Migelio upių. Yra geležinkelio stotis, oro uostas, praeina Panamerikos plento atkarpa (Taksonas–Meksikas). Mašinų gamybos ir elektronikos (automobilių surinkimas, kompiuterių, televizorių, telefonų gamyba), tekstilės, chemijos, naftos perdirbimo, medienos apdirbimo, poligrafijos pramonė. Žemės ūkio regiono prekybinis centras (kviečiai, vynuogės, gėlės, avinžirniai, gyvulininkystė).

Hermosiljo centre yra 1865 m. įrengta Saragosos aikštė, greta kurios stovi 1908 m. pastatyta Šv. Mergelės Marijos Ėmimo į Dangų katedra ir 1881 m. pastatyti valstijos vyriausybės rūmai. Veikia keletas muziejų, Hermosiljo, Sonoros universitetai.

## Istorija

1700 m. dabartinio miesto vietoje, indėnų serių, tepokų ir pimų žemėse, įkurta ispanų gyvenvietė *Santísima Trinidad del Pitic*. Vietiniai gyventojai puldinėjo įsibrovėlius, todėl 1726 m. pastatyta tvirtovė. 1822 m. įkūrus parapiją, pradėta indėnų evangelizacija. 1825 m. miestas pavadintas Meksikos nepriklausomybės kovotojo José María González Hermosillo garbei. 1879 m. Hermosiljas tapo Sonoros sostine. XX a. pr. mieste įsikūrė nemažai kinų. Hermosilijas ūkiškai suklestėjo ~1980 m., kai „Ford“ čia atidarė savo gamyklą.


Catedral de la Asunción en Hermosillo, Sonora. México. 02.JPG|Katedra
Capilla del carmen hermosillo (1).JPG|Miesto gatvelė
Palacio de gobierno hermosillo.jpg|Vyriausybės rūmai


## Šaltiniai
Alessandra Perilli

**Alesandra Perili** (*Alessandra Perilli*, g. 1988 m. balandžio 1 d.) – San Marino sportinio šaudymo atstovė, kuri specializuojasi tranšetinės aikštelės šaudymo rungtyje. Olimpietė ir pasaulio čempionato prizininkė.

## Biografija
2008 m. Kipre vykusiame Europos jaunimo čempionate Perilli iškovojo savo pirmąjį tarptautinį medalį. Tranšeto rungtyje sportininkė
pelnė bronzos medalį. 2009 m. Europos mažųjų valstybių žaidynėse Perilli pelnė sidabro medalį, o tais pačiais metais vykusiose Viduržemio jūros žaidynėse sportininkė iškovojo bronzos medalį. 2010 m. pasaulio sportinio šaudymo čempionate Perilli tranšeto individualioje rungtyje kvalifikacijoje pataikė į 69 lėkštutes ir galutinėje įskaitoje dalinosi 9-17 vietomis, o komandinėje įskaitoje kartu su San Marino rinktine pelnė bronzos apdovanojimus. 2011 m. pasaulio taurės varžybų pirmajame etape Perilli pateko į finalą ir užsitikrino kelialapį į 2012 m. vasaros olimpinės žaidynes. Po metų vykusioje Londono olimpiadoje Perilli buvo vienintelė šalies atstovė šaudymo rungtyse. Tranšeto varžybose Perilli pateko į finalinį etapą, kuriame kartu su dar dviem sportininkėmis surinko 93 taškus ir kovojo dėl 2-4 vietų. Tik po pratęsimo varžovėms nusileidusi Perilli liko 4-oje vietoje ir tik per vieną šūvį nuo pirmojo San Marino olimpinio medalio. Tai aukščiausiais San Marino sportininkų pasiekimas istorijoje. 2014 m. pasaulio sportinio šaudymo čempionate šaulė užėmė 6-ąją vietą. 2015 m. pasaulio taurės antrajame etape Perilli pelnė aukso medalį ir užtikrino San Marinui vietą 2016 m. vasaros olimpinėse žaidynėse.

2020 m. vasaros olimpinėse žaidynėse Perilli dalyvavo individualioje ir komandinėje rungtyse. Moterų individualios tranšeto rungties atrankoje San Marino atstovė pasiekė 122 taškų rezutatą ir su antru geriausiu rezultatu pateko į finalinį etapą. Finale sportininkė iškovojo bronzą ir tapo pirmąją olimpinę medalininkę iš San Marino.

## Šaltiniai
William Chetcuti

**William Chetcuti** (g. 1985 m. sausio 7 d.) – Maltos sportinio šaudymo atstovas, kuris specializuojasi dupleto aikštelės šaudymo į skrendančius taikinius rungtyje. Olimpietis ir Maltos vėliavnešys 2004 m. ir 2012 m. vasaros olimpinėse žaidynėse.

## Biografija
2002 m. Anglijoje vykusiose Sandraugos žaidynėse Chetcuti nusileido tik Indijos atstovui Rajyavardhan Singh Rathore ir Australijos atstovui Russell Mark bei pelnė bronzos medalį. 2004 m. birželio 24 d. Nikosijoje, Kipre, sportininkas tapo Europos jaunimo čempionu ir pasiekė pasaulio jaunimo rekordą (146 taškai kvalifikacijoje). 2004 m. vasaros olimpinės žaidynės buvo debiutinės Maltos šauliui. Kvalifikacijos metu sportininkas surinko 134 taškus ir turėjo dalyvauti papildomame šaudyme dėl paskutinės vietos finale. Prašovęs jau antrą taikinį Chetcuti į finalą nepateko ir galutinėje įskaitoje užėmė 9-ą vietą. 2006 m. Sandraugos žaidynėse sportininkas surinko 179 taškų rezultatą ir tik nusileidęs Indijos ir PAR atstovams iškovojo savo antrąjį Sandraugos bronzos medalį. 2008 m. vasaros olimpinėse žaidynėse Chetcuti surinko 136 taškus ir vėl turėjo dalyvauti papildomame šaudyme dėl paskutinės vietos finale. Nepataikęs į ketvirtą lėkštelę sportininkas į finalą nepateko ir užėmė 8-ą vietą. Tai kol kas sėkmingiausias Maltos sportininkų pasirodymas olimpinėse žaidynėse. 2011 m. pasaulio čempionate Chetcuti užėmė 5-ąją vietą. Tais pačiais metais šaulys laimėjo Pasaulio taurės Pekino etapą ir tapo pirmuoju Maltos sportininku, patekusiu į olimpiadą be specialių paguodos kvietimų pagalbos. 2012 m. vasaros olimpinių žaidynių metu maltietis surinko 135 taškus ir užėmė 9-ąją vietą. 2013 m. pasaulio ilgavamzdžių šautuvų į skriejančius taikinius čempionate užėmė 5-ąją vietą. 2014 m. pasaulio sportinio šaudymo čempionate po nesėkmingos kvalifikacijos Chetcuti užėmė tik 28-ąją vietą, bet kartu ir įvykdė minimalų kvalifikacinį normatyvą olimpiniam pakvietimui pelnyti.

## Šaltiniai
1990 m. Lietuvos savivaldybių tarybų rinkimai

**1990 m. Lietuvos savivaldybių tarybų rinkimai** – Lietuvos savivaldybių tarybų rinkimai, vykę 1990 m. kovo 24 d. (šeštadienį). Pakartotinis balsavimas (II turas) – balandžio 7 d., tačiau kai kuriose rinkimų apygardose rinkimai neįvyko, kitose daputatas nebuvo išrinktas arba buvo paskirtas miesto valdybos nariu. Pakartotiniai rinkimai į neužimtas deputatų vietas vyko gegužės 19 d. ir lapkričio 24 d. Tai buvo pirmieji laisvi ir demokratiški rinkimai po 1933 m. savivaldybių tarybų rinkimų.

## Teisinis pagrindas
Vietos savivaldos pagrindų įstatymu, priimtu 1990 m. vasario 12 d., savivaldybės suskirstytos į žemesniosios pakopos savivaldybes – apylinkės, gyvenvietės (valsčiai), rajono (apskrities) miestai ir aukštesniosios pakopos savivaldybes – rajonai, apskritys, respublikos miestai. Vilniui priskirtas aukštesniosios pakopos savivaldybės statusas.

Rinkimai, vadovaujantis Lietuvos TRS Aukščiausiosios Tarybos 1989 m. gruodžio 7 d. priimtu „Lietuvos Tarybų Socialistinės Respublikos Vietinių liaudies deputatų tarybų rinkimų įstatymu“ vyko pagal mažoritarinę sistemą. Kandidatus kelti galėjo renkamos tarybos teritorijoje esančių visuomeninių, politinių organizacijų, visuomeninių judėjimų rajonų ir miestų organai, taip pat ne mažiau, kaip 100 darbo ar gyvenamosios vietos piliečių susirinkimas.
Vilniaus miesto savivaldybės taryba 2015–2019 m.

**[[Vilniaus miesto savivaldybės taryba]]** – Lietuvos Respublikos Vilniaus miesto savivaldybės atstovaujamoji institucija, išrinkta ketveriems metams savivaldybių rinkimuose, vykusiuose 2015 m. kovo 1 d. 1994 m. liepos 7 d. Lietuvos Respublikos savivaldybių tarybų rinkimų įstatymo Nr. I-532 2014 m. gruodžio 4 d. redakcijos nustatyta tvarka daugiamandatėje rinkimų apygardoje, remiantis visuotine ir lygia rinkimų teise, slaptu balsavimu proporcine rinkimų sistema, pagal Lietuvos Respublikoje registruotų politinių partijų pateiktus kandidatų sąrašus bei iš išsikėlusių kandidatų, jeigu jų išsikėlimą parašais parėmė ne mažiau kaip dešimt procentų skaičiuojant vienam savivaldybės tarybos nario mandatui, bet ne mažiau kaip 100 tos savivaldybės rinkėjų.

## Rinkimų rezultatai
Rinkimuose dalyviai gavo vietų: 

## Šaltiniai
Buriavimas 2016 m. vasaros olimpinėse žaidynėse

**[[Buriavimas]] 2016 m. vasaros olimpinėse žaidynėse** vyko 31-ą kartą olimpinėse žaidynėse rugpjūčio 8–18 dienomis Glória marinoje, Gvanabaros įlankoje. Buvo išdalinta 10 medalių komplektų.

## Pasikeitimai
2012 m. gegužę nuspręsta iš olimpinės buriavimo programos pašalinti burlenčių sporto, kuris turėjo būt pakeistas jėgos aitvarų ir banglenčių sportu. Iš programos taip pat nuspręsta pašalinti dvikovos tipo varžybas ir Elliott 6m burlaivius. Tų pačių matų lapkritį per papildomą balsavimą jėgos aitvarais vis dėl to buvo atmesti ir į buriavimo programą sugrįžo burlentės. Vietoj moterų dvikovų Elliott 6m klasės burlaiviais vyks daugiadienės grupinės lenktynės burluotėmis 49erFX, o vyrų Star kilinius burlaivius pakeitė mišrių porų naujos kartos katamaranai Nacra 17.

## Medalių lentelė

## Medalininkai

### Vyrai

### Moterys

### Mišrios poros

## Nuorodos
* Rio 2016
Golfas 2016 m. vasaros olimpinėse žaidynėse

**[[Golfas]] 2016 m. vasaros olimpinėse žaidynėse** vyko trečią kartą olimpinių žaidynių istorijoje, po 112 metų pertraukos. Golfo programą sudarys dvi individualios rungtys moterims ir vyrams. Kiekvienoje rungtyje dalyvaus po 60 sportininkų atrinktų pagal oficialų golfo žaidėjų reitingą. Vienai šaliai galės atstovauti ne daugiau 4 sportininkų, esančių TOP 15 reitinge, ir ne daugiau 2, jei sportininkai nepatenka į TOP 15.

Varžybos vyko naujai pastatytame Olimpiniame golfo lauke.

## Istorija
1900 m. ir 1904 m. vasaros olimpinėse žaidynėse vyko golfo varžybos, kuriose dominavo JAV sportininkai.

2009 m. Kopenhagoje į olimpinių žaidynių programą nuspręsta grąžinti golfą. Taip pat priimtas nutarimas jog 2009 m. patvirtintos naujos programos sporto šakos (regbis-7 ir golfas) privalės būti žaidžiamos bent dvejuose olimpinėse žaidynėse (2016 m. ir 2020 m.).

## Dalyviai
Olimpiadoje dalyvaus žaidėjai pagal 2016 m. liepos 11 d. reitingą. Iš viso dalyvaus 60 sportininkų, ne daugiau 4 žaidėjų iš vienos šalies.

Dalis sportininkų, patekusių į olimpiadą, atsisakė dalyvauti dėl Zika viruso pavojaus. Šie žaidėjai ir jų reitingas prieš olimpiadą:

* Vyrai: Jason Day (1), Dustin Johnson (2), Jordan Spieth (3), Rory McIlroy (4), Adam Scott (8), Branden Grace (10), Louis Oosthuizen (14), Hideki Matsuyama (17), Charl Schwartzel (21), Shane Lowry (27), Kim Kyung-tae (41) Marc Leishman (45), Hideto Tanihara (69), Graeme McDowell (74), Victor Dubuisson (78), Matt Jones (84), Vijay Singh (116)
* Moterys: Lee-Anne Pace (39)

## Medalininkai

## Rezultatai
### Vyrai

### Moterys

## Nuorodos
* Rio 2016 

## Šaltiniai
Regbis-7 2016 m. vasaros olimpinėse žaidynėse

**[[Regbis-7]] 2016 m. vasaros olimpinėse žaidynėse** vyko pirmą kartą olimpinių žaidynių istorijoje. 

## Istorija
1900 m., 1904 m., 1920 m. ir 1924 m. vasaros olimpinėse žaidynėse vyko didžiojo regbio (regbis-15 arba regbio sąjunga) varžybos. Varžybos nesutraukdavo kitų šalių ir jose dalyvaudavo vos 2 ar 3 šalių rinktinės. Dominavo JAV ir Prancūzijos komandos.

2009 m. Kopenhagoje į olimpinių žaidynių programą nuspręsta įtraukti dinamiškesnę ir greitesnę regbio atmainą - regbis-7.
Taip pat priimtas nutarimas jog 2009 m. patvirtintos naujos programos sporto šakos (regbis-7 ir golfas) privalės būti žaidžiamos bent dvejuose olimpinėse žaidynėse (2016 m. ir 2020 m.)

## Kvalifikacija
### Vyrai

### Moterys

## Medalininkai

## Nuorodos
* Rio 2016
Upyna (Virvytė)

**Upyna** – upė Lietuvoje, Žemaitijoje, Telšių rajone; Virvytės dešinysis intakas (Ventos baseinas). Prasideda prie Gintenių kaimo, 3 km į pietryčius nuo Upynos gyvenvietės. Teka į šiaurės vakarus. Įteka į Virvytę 49,6 km nuo jos žiočių, ties Kaunatava.

Intakai: Medakupis, Duobinis, Dabruotas, Žemalė (dešinieji), Punžupys, Žemikė, Blauzgalas, Vėdarė (kairieji).

Upės vaga daugiausia ištiesinta (išskyrus žemupį). Prie Upynos upelio įsikūrę Upynos, Kaunatavos kaimai.

Upėvardis kilęs nuo bendrinio žodžio *[[upė]]* (šis siekia  „tekantis, gyvas vanduo“).

## Šaltiniai
Tryškių kapinių koplyčia

**Tryškių kapinių koplyčia** – koplyčia Telšių rajone, stūksanti pietrytinėje Tryškių miestelio dalyje, paribyje su Stakminiais, Valančiaus gatvės gale esančiose Tryškių kapinėse.

Koplyčia tradicinės architektūros, medinė, datuojama XIX a. Kai kuriuose šaltiniuose nurodoma, jog pastatyta 1858 m., retkarčiais joje laikytos pamaldos. 

Pastaraisiais metais koplyčia buvo neveikianti, prastos būklės, nenaudojama pagal paskirtį. Buvo ruošiamasi rekonstruoti, panaudojant ES lėšas.  

Šalia koplyčios, 19 m į vakarus, yra rašytojos Sofijos Pšibiliauskienės–Lazdynų Pelėdos (1867–1926) kapas. Išlikę keletas kriptų – laidojimo rūsių, kurių daugelis apleisti. Keliems iš jų šalia koplyčios suteikta teisinė apsauga.

2019 m. duomenimis, apleista koplyčia buvo netekusi ant priekinio kraigo stovėjusio bokštelio su geležiniu kryžiumi. 2024 m. vasarą koplyčia atnaujinta: pakeistas stogas, ant jo iškeltas kryžius (be bokštelio), sustiprintas kolonų portikas, sudėti langai.

## Šaltiniai

## Nuorodos

* Koplyčia Tryškių miestelio kapinėse. Apie 1930 m. *e-kinas.lt*
* Vieškeliu dundant. Tryškių kapinių koplyčia (Telšių r.) *facebook.com* 2021-06-06
Šakynos koplyčia

**Šakynos koplyčia** – koplyčia Šiaulių rajone, Šakynos veikiančiose kapinėse. Ji stovi atokiau nuo gyvenvietės, apie 1 km į pietvakarius link Mikutaičių, prie kelio . XVIII a. statyta koplyčia yra kultūros paveldo objektas.. Manoma, kad ji statyta kartu su Šakynos bažnyčia.

Šakynos kapinių koplyčia nukentėjo gaisre 2005 m. pradžioje. Po to tvarkyta (su pertraukomis) daugiau kaip dvejus metus.
Uždengtas buvęs nudegęs stogas. 

## Šaltiniai

## Nuorodos

* Lietuvos paminklai. Šakynos koplyčia
Edmundas Basys

**Edmundas Basys** (1907 m. lapkričio 4 d. – 1974 m. vasario 11 d.) – Romos katalikų kunigas, Vilniaus arkivyskupijos administratorius. 

## Biografija
Gimė paringiškių Mykolo Basio ir Mikalinos Ragaišytės šeimoje, buvo pakrikštytas Daugėliškio bažnyčioje (Akto Nr. 213). Vyriausias Basių sūnus, turėjo brolius Kostą, Antaną, Juozą ir seserį Liudą. ​Pradinį išsilavinimą gavo namuose, kur jį mokė tėvo pasamdyta mokytoja Paulina Mikalauskaitė. Rūpindamasis tolesniu sūnaus lavinimu, tėvas 1919 m. nuvežė jį mokytis į tik ką atidarytą Švenčionių gimnaziją. Čia baigęs šešias klases, mokslą tęsė Vilniaus Vytauto Didžiojo gimnazijoje. Ją baigė 1928 m. ir po metų įstojo į Vilniaus kunigų seminariją.

​1935 m. birželio 20 d. Vilniaus katedrojeįšventintas kunigu  . 1935 m. liepos 11 d., paskirtas pavaduoti Mielagėnų parapijos kleboną, išvažiavusį atostogų. 1935 m. rugsėjo 3 d. skiriamas vikaru į Eišiškes. 1939 m. liepos 11 d., einantis prefekto (mokyklų kapeliono) pareigas, skiriamas laikinai pavaduoti Daugėliškio kleboną. 1942 m. balandžio 23 d., Vilniaus generalvikaras Titulinis Arkivyskupas Mečislovas Reinys paskyrė E. Basį Vilniaus arkivyskupijos kurijos kancleriu. 1942 m. spalio 3 d. M. Reinys suteikė E. Basiui įgaliojimus valdyti arkivyskupiją tuo atveju, jeigu:
* arkivyskupas būtų trumpesniam ar ilgesniam laikui išvykęs;
* būtų sukliudytas jo valdymas;
* arkivyskupas mirtų.
1945 m. liepos 20 d. M. Reinys suteikė E. Basiui įgaliojimus perimti arkivyskupijos Lietuvai priklausančios dalies valdymą, jeigu:
* arkivyskupas būtų trumpesniam ar ilgesniam laikui išvykęs;
* būtų sukliudytas jo valdymas.
1946 m. suėmus M. Reinį, E. Basys perėmė Vilniaus arkivyskupijos Lietuvai priklausančios dalies valdymą. 1949 m. rugpjūčio 5 d. kunigo Juozapo Vaičiūno pasirašytame pažymėjime Nr. 597/49 teigiama, kad „kun. Edmundas Basys Mykolo sūnus, yra komandiruojamas į Šilutę trims mėnesiams.”

1974 m. vasario 15 d. raštu Nr. 102 Telšių vyskupijos kurija pranešė: „Š. m. vasario 11 d. mirė kunigas Edmundas Basys, buvęs Vilniaus arkivyskupijos Valdytojas (1946–1949), Šilutės altaristas, gimęs 1907 m. palaidotas š. m. vasario 14 d. Dūkšto (Ignalinos r.) kapinėse.“

## Šaltiniai
* ​Parapijos išleistas lankstinukas „Vilniaus Šv. Mikalojaus parapija” 2007 m. ​Minime Šv. Mikalojaus bažnyčioje dirbusius kunigus, kuriems būtų sukakę 100 metų.
Kauno miesto savivaldybės taryba 2015–2019 m.

**[[Kauno miesto savivaldybės taryba]]** – Lietuvos Respublikos Kauno miesto savivaldybės atstovaujamoji institucija, išrinkta ketveriems metams savivaldybių rinkimuose, vykusiuose 2015 m. kovo 1 d.

## Rinkimų rezultatai
Rinkimuose dalyviai gavo vietų: 

## Tarybos nariai

### Tarybos nariai, kurių įgaliojimai nutrūko prieš terminą

## Mero rinkimai
**Pirmas turas**: 

**Antras turas**: 

## Veikla

## Šaltiniai
Mes įsigijome katerį

**Mes įsigijome katerį** () – 1980 m. Italijoje režisieriaus Sergio Corbucci sukurta komedija.

## Pagrindiniai aktoriai
: *Aktorius – vaidmuo*
* Laura Antonelli – Roberta
* Johnny Dorelli – gydytojas Pietro Savelis
* Christian De Sica – Atila
* Cariddi Nardulli – Fiorela Saveli
* Itaco Poggi – Klaudijus Savelis
* Daniela Poggi – Alesia 

## Turinys

Buvusioji žmona Roberta dabar savarankiška moteris, uždirbanti daugiau nei jis, todėl stomatologas Pietro iš paskutiniųjų stengiasi pasirodyti esąs ne prastesnis. Siekdamas padaryti įspūdį vaikams ir prilygti naujiesiems žmonos gerbėjams, jis įsigyja katerį, tačiau dėl lėšų stygiaus jo pirkinys yra mažas ir nuolat genda, o pats Pietro neturi daug įgūdžių valdyti laivą ir vis įsivelia į nemalonumus. Nenorėdama rizikuoti vaikais, Roberta nusprendžia kartu leistis į kelionę. Kartu leidžiant laiką tarp buvusių sutuoktinių vėl pradeda busti jausmai, tačiau tuo metu į katerį patenka du nuo policijos besislapstantys nusikaltėliai...
Dieviška būtybė (filmas)

**Dieviška būtybė** () – 1975 m. Italijoje sukurta drama.

## Pagrindiniai aktoriai
: *Aktorius – vaidmuo*
* Laura Antonelli – Manuela Roderini
* Terence Stamp – Denis di Bagnasko
* Michele Placido – Martinas Gondelis
* Marcello Mastroianni – Mikelė Bara
* Duilio Del Prete – Amelini
* Ettore Manni – Marko Pisanis

## Turinys

Praėjusio amžiaus trečiasis dešimtmetis. Kartą pietaudamas Denis di Bagnasko pastebi restorane gražią moterį su vyru, nuo kurios negali atitraukti akių. Susipažinęs su jais – sutuoktiniais Manuela ir Martinu – po kurio laiko Denis tampa jos meilužiu. Nors pradžioje jis diktuoja savo sąlygas, netrukus paaiškėja, kad jo aistros objektas nėra tokia paprasta, kaip jam pasirodė iš pirmojo žvilgsnio. Kartą ji prisipažįsta, kad, būdama 15, patyrė seksualinę prievartą iš gerokai vyresnio vyro, kuris, kaip paaiškėja, yra Denio dėdė Mikelė Bara, vėl siekiantis atnaujinti ryšius su Manuela...
Krepšinis 2016 m. vasaros olimpinėse žaidynėse

**[[Krepšinis]] [[2016 m. vasaros olimpinės žaidynės|2016 m. vasaros olimpinėse žaidynėse]]** vyko 19-ą kartą olimpinių žaidynių istorijoje.

## Kvalifikacija

### Vyrai

2016 m. kovo 11 d. buvo ištraukti grupių burtai:

### Moterys

2016 m. kovo 11 d. buvo ištraukti grupių burtai:

## Medalininkai

## Šaltiniai

## Nuorodos
* Rio 2016
Afanasijs Kuzmins

**Afanasijs Kuzmins** (g. 1947 m. kovo 22 d. Krivošejeva, Bikerniekų pagastas) – Latvijos sportinio šaudymo atstovas, kuris specializuojasi greitojo šaudymo iš pistoleto rungtyse, pasaulio rekordininkas. Olimpinis čempionas. Daugiausiai olimpiadų dalyvavęs sportinio šaudymo atstovas olimpinėje istorijoje.

## Pasiekimai

PR - pasaulio rekordininkas

## Nuorodos
* ISSF profilis
Yeezus

**Yeezus** – šeštasis studijinis amerikiečių reperio Kanye West albumas, išleistas 2013 m. birželio 18 d. West siekė, jog albumas būtų kuo labiau minimalistinis, įskaitant ne tik muziką bet ir įpakavimą – albumas įdėtas į paprastą, permatomą diskų dežutę. Albumas susilaukė itin gerų kritikų įvertinimų, kurie albumą net vadino vienu geriausiu West darbu ir gyrė naują muzikos kryptį. Per pirmąją savaitę vien JAV buvo parduota 327 tūkstančiai albumo kopijų ir jis debiutavo pirmojoje „Billboard 200“ reitingo vietoje.

2014 m. 
„Yeezus“ buvo nominuotas „Grammy“ apdovanojimuose, geriausio repo albumo kategorijoje, o daina „New Slaves“ – geriausios repo dainos kategorijoje, tačiau nelaimėjo nė vieno iš šių apdovanojimų.

## Dainų sąrašas

## Išnašos
Nekaltųjų kančios

**Nekaltųjų kančios** () – 1972 m. Italijoje sukurtas giallo stiliaus kriminalinis filmas.

## Pagrindiniai aktoriai
: *Aktorius – vaidmuo*
* Barbara Bouchet – Patricija
* Florinda Bolkan – Maciara
* Tomas Milian – Martelis
* Irene Papas – Aurelis
* Marc Porel – donas Alberto
* Georges Wilson – Frančesko 
* Linda Sini 
 
## Turinys

Nedidelį pietų Italijos miestelį sukrečia serija žmogžudysčių, kurių aukomis tampa paaugliai berniukai. Policijos tyrimas vis atsiduria aklavietėje, nes po kiekvieno nusikaltimo apkaltinamas vis kitas žmogus (miestelyje kvaileliu laikomas vyras arba pamišusi kerėtoja), kuris netrukus išteisinamas. 

Tuo metu miestelyje pasirodo žurnalistas Martelis, pastabesnis nei vietiniai policininkai ir netrukus įtariamųjų sąraše atsiranda seksualioji Patricija ir vietos kunigas donas Alberto...
Germanwings skrydis 9525

**Germanwings skrydis 9525** (**4U9525**) – buvo tarptautinis 2015 m. kovo 24 d. skrydis iš Barselonos į Diuseldorfą. Reisą aptarnavo Vokietijos mažų sąnaudų bendrovės Germanwings 24 metų senumo Airbus A320-211 lėktuvas. Šiuo lėktuvu skrido 6 įgulos nariai ir 144 keleiviai iš 5 pasaulio šalių. Tarp keleivių buvo 16 moksleivių.

## Skrydis
Barselonoje lėktuvas pakilo 10:01 val. vietos laiku. 10:53 val. buvo prarastas radaro kontaktas su lėktuvu, tuo metu buvusiu 12 km aukštyje. Lėktuvas iš karto pradėjo stačiai leistis žemyn, tačiau nepasiuntė jokio pavojaus signalo radijo ryšiu. Jo nuolaužos buvo rastos 2 km aukštyje virš jūros lygio ().

Prancūzijos prezidentas François Hollande iš karto po įvykio išreiškė užuojautas aukų artimiesiems. Jis teigė, kad rasti gyvų įvykio vietoje nėra vilties.

Ispanijos karalius Pilypas VI tą pačią dieną lankėsi su oficialiu vizitu Paryžiuje, tačiau dėl įvykusios katastrofos vizitą atšaukė ir grįžo į Ispaniją.

Vokietijos kanclerė Angela Merkel pranešė, kad rytojaus dieną ketina vykti į katastrofos vietą.

„Lufthansa“, kurios dukterinė kompanija yra „Germanwings“, vadovas Carsten Spohr taip pat ketina aplankyti įvykio vietą, jis teigė, kad ši diena yra „tamsi diena Lufthansa bendrovei“.

Prancūzijos aviacijos saugumo tarnyba katastrofos dieną laikinai sustabdė oro eismą virš įvykio vietos.

## Avarijos tyrimas
Avarijos dieną gelbėtojams pavyko atrasti vieną iš dviejų lėktuvo juodųjų dėžių. Įrašai iš garso įrašimo įrenginio parodė, kad aviakatastrofa buvo tyčinė.

Pagal įrašus nustatyta, kad pagrindinis lėktuvo pilotas buvo išėjęs pertraukai, tačiau nebegalėjo grįžti į kabiną – antrasis pilotas atjungė pirmojo piloto kodą ir neįleido jo. Prie lėktuvo valdymo aparatūros sėdėjęs antrasis pilotas nustatė autopiloto režimą iš 12 000 m į 30 m aukštį (mažiausią įmanomą aukštį autopilotui). Antrasis pilotas neatsakinėjo į oro eismo kontrolės užklausas bei nesiuntė jokio signalo. Vėliau buvo nustatyta jog pilotas sirgo sunkia depresijos forma, buvo gydomas, tačiau sugebėjo visa tai nuo darbdavių bei kolegų nuslėpti.

## Skrydžio taisyklių pakeitimai
Siekdamos išvengti panašių katastrofų, daugelis aviakompanijų nedelsiant įvedė taisyklę jog skrydžio metu valdymo kabinoje visada turi būti bent du asmenys (prireikus pakviečiant stiuardesę). Kanada ir Naujoji Zelandija to pradėjo reikalauti šalies mastu. JAV tokia tvarka galiojo jau ir anksčiau.

## Šaltiniai
Pakartotiniai 2015 m. Lietuvos savivaldybių tarybų rinkimai

**Pakartotiniai 2015 m. Lietuvos savivaldybių tarybų rinkimai** vyko 2015 m. birželio 7 ir birželio 21 d.

Pakartotiniai rinkimai vyko Trakų, Šilutės ir Širvintų rajonuose.

Pakartotinių rinkimų Trakų rajone prireikė, kai Savivaldybių tarybų rinkimų įstatymo pažeidimus pripažinusi šiurkščiais, VRK kovo 8 d. panaikino rinkimų šioje savivaldybėje rezultatus. Pakartotiniai rinkimai čia vyko birželio 7 d.

Birželio 7 d. Trakuose rinkti 25 savivaldybės tarybos nariai, įskaitant merą. Jei meras nebus išrinktas iš pirmo karto, pakartotinis balsavimas vyks po dviejų savaičių, birželio 21 d., kai varžysis du daugiausia rinkėjų balsų surinkę kandidatai.

Savivaldos rinkimų rezultatus negaliojančiais VRK taip pat pripažino Šilutės rajone, o Širvintų rajone – panaikino mero rinkimų rezultatus. Pakartotiniai rinkimai Širvintose vyks birželio 7 d., o Šilutėje – birželio 21 d.

## Šaltiniai
Skaisti ir tyra

**Skaisti ir tyra** () – 1981 m. sukurta komedija.

## Pagrindiniai aktoriai
: *Aktorius – vaidmuo*
* Laura Antonelli – Roza Di Madžijo
* Fernando Rey – Antonijus Di Madžijo
* Christian De Sica – Karletas Morosinis
* Enzo Cannavale – donas Botazis
* Gabrielle Lazure – Lizetė

## Turinys

Mirdama Rozos motina prisaikdino tada dar jauną mergaitę rūpintis tėvu vietoje jos. Dabar, praėjus daug metų, Roza vis dar užima motinos vietą: jos gyvenime nėra ir niekada nebuvo vietos vyrams, ji visą laiką skiria rūpinimuisi tėvu ir broliu. Vis dėlto, kai pastarasis veda Lizetę ir ši taip pat apsigyvena namuose, jų aplinkoje atsiranda Karletas – vyras, siekiantis Rozos prielankumo. Nemokanti elgtis su vyrais ir įsitikinusi, kad tai jos išbandymas, Roza visomis išgalėmis stengiasi atsispirti žavaus vyro vilionėms, kol suvokia, kad jos pačios tėvas, kuriam ji pašventė visą gyvenimą, nei kiek nevertina to, ką ši dėl jo visą tą laiką darė...
Abraham van Beyeren

**Abrahamas van Bejerenas** (, *Abraham van Beijeren*, 1620 ar 1621 m., Haga – 1690 m.) – XVII a. Nyderlandų tapytojas, geriausiai žinomas dėl natiurmortų, kuriuose vaizduodavo žuvis.

## Biografija
Abrahamas van Bejerenas gimė apie 1620–1621 m. Hagoje. Jis daugiausiai tapė jūrinius peizažus ir natiurmortus su gėlių, pusryčių, žuvų vaizdais. 1640 m. Hagoje jis įgijo meistro statusą. Per vedybas jis susigiminiavo su žuvų tapytoju Pieter de Putter (apie 1595–1659). 1657 m. Van Bejerenas gyveno Delfte iki 1661 m. Po to 1663–1669 m. laikotarpyje vėl kūrė Hagoje. Po to dokumentuotas Amsterdame, Alkmare, Gaudoje. Mirė 1690 m. *Overschie* kaime prie Roterdamo (dabar Roterdamo priemiestis).

Pirmieji Van Bejereno jūriniai peizažai datuojami nuo 1640-ųjų pradžios. Šiuos jo kūrinius įtakojo Janas van Gojenas, kuris nuo 1631 m. gyveno Hagoje. Abrahamas van Bejerenas laikomas nepralenktu žuvų vaizduotoju XVII a. olandų tapyboje. Jo natiurmortai dažniausiai vaizduoja žuvis ant stalo su langu, pro kurį matoma jūra. Dažnai paveiksluose vaizduojama žvejybos įranga. 1650–1670 m. Van Bejerenas yra nutapęs didesnio formato puotos stalų natiurmortų su vaisiais, indais, moliuskų kiautais. Dažnai šiuose paveiksluose įtrauktas laikrodžio atvaizdas, kaip priminimas apie gyvenimo džiaugsmų trumpalaikiškumą (*[[vanitas]]* tema).
 
## Darbų galerija

Vaizdas:Abraham van Beijeren - Sumptuous Still Life - Google Art Project.jpg| „Natiurmortas“ (1654, Boijmans Van Beuningen muziejus, Roterdamas)
Vaizdas:Riviergezicht. Rijksmuseum SK-A-4073.jpeg| „Laivai ir valtys prie uosto upės žiotyse“ (1650-70, Amsterdamo valstybinis muziejus)
Vaizdas:Abraham van Beyeren - Banquet Still Life - 1056 - Mauritshuis.jpg| „Puotos stalas su dailininko autoportretu sidabriniame ąsotyje“ (1655-65, Mauricheisas, Haga)
Vaizdas:Stilleven met bloemen. Rijksmuseum SK-A-355.jpeg| „Gėlių natiurmortas“ (1650-70, Amsterdamo valstybinis muziejus)
File:Stilleven_met_vissen_Rijksmuseum_SK-A-25.jpeg| „Natiurmortas su žuvimis“ (1650-70, Amsterdamo valstybinis muziejus)


## Šaltiniai

* *From Rembrandt to Vermeer: 17th-Century Dutch Artists.* Sud. Turner, Jane. Macmillan Reference, 2000, p. 25
* wga.hu
Luokės koplyčia

**Luokės koplyčia** stovi Luokėje, Telšių rajone, miestelio kapinėse ant kalvos, prie kelio . Luokės Visų Šventųjų parapijos kapinėse ji buvo pastatyta 1815 ar 1819 m. Ji pastatyta 284 parapijiečių lėšomis, tačiau jos būklė amžiaus antrojoje pusėje, matyt, buvusi prasta, nes 1877 m. gautas leidimas statyti koplyčią kapinėse. Čia ji 6 X 3,5 sieksnių ploto ir 2,5 sieksnių aukščio pastatyta 1878 m., tokia išliko ir iki šiol.

Koplyčia medinė, veikianti, joje yra saugomų istorijos ir kultūros vertybių: puošnus XVIII a. altorius su 6 skulptūromis ir 2 paveikslais,  dekoratyvinis jo priekinės dalies aptaisas iš medvilninio audinio – antepedijus, 1883 m.  

Šalia koplyčios, 50 m į rytus, yra saugomas knygnešio, skulptoriaus Augustino Potockio-Norkaus (1844–1945) kapas ().

## Architektūra

Liaudiškų formų koplyčioje pastebimas ryškus klasicizmo poveikis. Tai rodo keturstulpis portikas su virš jo stovinčiu kvadratiniu bokšteliu. Portikas be orderio elementų. Frontoną puošia ornamentuotos vėjalentės. Interjeras liaudiškai paprastas, tačiau viduje pastatytas barokinis altorius itin puošnus. Jis dviejų tarpsnių, darnių proporcijų, gana žemas ir platus, su kolonomis ir didelėmis medinėmis šventųjų Petro ir Pauliaus skulptūromis. Altoriaus sparnai dekoratyvūs, puošti erdviškai išlankstytais akanto lapais. Pastatytos šoninės mažesnės antrojo tarpsnio šventųjų Stanislovo ir Kazimiero skulptūrėlės. Altoriaus architektūrinė ir meninė forma vientisa. Pirmajame tarpsnyje patalpinta profesionali drobė - 176x108 cm dydžio Angelo Sargo paveikslas, manoma, iš XVIII a. pabaigos laikotarpio. Paveikslo kompozicija ir dekoratyvus koloritas atspindi individualų dailininko braižą. Dabartinis antrojo tarpsnio paveikslas su Kristumi didesnės meninės vertės neturi. Mensą puošia drobinis siuvinėtas antepedijus, koplyčiai paaukotas 1883 m., praėjus penkeriems metams po jos perstatymo.

## Galerija


Luokė, koplyčia, altorius.JPG|Altorius ir antepediumas (žemai)
Luokė, koplyčia 2.JPG|Galinė dalis – trisienė apsidė
2010 09 05 11Luokė10.JPG|Vaizdas į koplyčios priekį


## Šaltiniai
Senais laiptais

**Senais laiptais** () – 1975 m. sukurta drama.

## Pagrindiniai aktoriai
: *Aktorius – vaidmuo*
* Marcello Mastroianni – profesorius Bonakorsis
* Francoise Fabian – Ana Bersani
* Marthe Keller – Bjanka
* Barbara Bouchet – Karla
* Charles Fawcett – daktaras Sfamenis
* Silvano Tranquilli – profesorius Rospigliozis

## Turinys

Filmo veiksmas vyksta ketvirtajame praėjusio amžiaus dešimtmetyje. Profesoriaus Bonakorsio vadovaujama psichiatrinė ligoninė – tarsi atskiras pasaulis, turinti mažai sąsajų su tuo, kas dedasi už ligoninės sienų. Profesorius, svajojantis rasti vaistus nuo psichinių ligų, vienu metu susijęs su trimis moterimis: žmona nimfomane Karla, ligoninės vadybininko žmona Frančeska ir medicinos seserimi Bjanka. Vis dėlto įprastas profesoriaus pasaulis pradeda griūti, kai ligoninėje pasirodo Ana – gydytoja stažuotoja, kuri ne tik jį atstumia, bet ir sukritikuoja teoriją apie psichinių ligų sukėlimo priežastis...

## Apdovanojimai
* Globo d'oro – geriausias aktorius (M. Mastroianni)
* „Golden Goblets“ – geriausias aktorius (M. Mastroianni)
* Italijos nacionalinis kino žurnalistų sindikatas – geriausia antrojo plano aktorė (M. T. Albani)
* Italijos nacionalinis kino žurnalistų sindikatas (nominacija) – geriausia kinematografija
* Italijos nacionalinis kino žurnalistų sindikatas (nominacija) – geriausi kostiumai
* Locarno kino festivalis – specialusis žiuri prizas
Pieter de Molijn

**Piteris de Moleinas** (, *Pieter de Molyn*, 1595 m. balandžio 6 d. (?), Londonas – 1661 m., Harlemas) – XVII a. Nyderlandų tapytojas. Peizažistas.

## Biografija
Piteris de Moleinas gimė 1595 m. Londone flamandų išeivių šeimoje. Pakrikštytas balandžio 6 d. Nieko nežinoma, kada jis, ar su tėvais, paliko Angliją ir apsigyveno Harleme. Gali būti, kad jo mokytojas buvo Fransas Halsas, bet tai tik spėtina. 1616 m. Moleinas įstojo į Harlemo Šv. Luko tapytojų gildiją. Po dvejų metų paminėtas Romoje. Kada grįžo iš Italijos, nežinoma. 1624 m. Piteris de Moleinas prisijungė prie Harlemo civilinės sargybos, 1630 − 1649 m. laikotarpiu užimdavo įvairias pareigas Šv. Luko tapytojų gildijoje.
Piteris de Moleinas mirė 1661 m. Harleme. Jo mokiniu buvo Gerardas Terborchas su sūnumi ir, tikriausiai, Alartas van Everdingenas. Moleino dailės įtaką galėjo patirti Janas van Gojenas ir Salomonas van Reisdalis. Moleinas paliko grafikos darbų.

## Darbų galerija

Vaizdas:Landdune.jpg| „Kopų peizažas“ (po 1630, privatus rinkinys)
Vaizdas:Extensiv.jpg| „Kopų peizažas“ (1636, privatus rinkinys)
Vaizdas:Pieter de Molyn - Pastoral Landscape with Tobias and the Angel - WGA16123.jpg| „Peizažas su Tobiju ir angelu“ (privatus rinkinys)
Vaizdas:Halte bij een herberg Rijksmuseum SK-A-1942.jpeg| „Sustojimas prie užeigos“ (1657, Amsterdamo valstybinis muziejus)


## Šaltiniai

* Vašingtono dailės galerijos informacija 
* wga.hu
Anglų kalbos mokytoja (filmas)

**Anglų kalbos mokytoja** () – 2013 m. JAV sukurta romantinė komedija.

## Pagrindiniai aktoriai
: *Aktorius – vaidmuo*
* Julianne Moore – Linda Sinkler
* Michael Angarano – Džeisonas Šervudas
* Greg Kinnear – daktaras Tomas Šervudas
* Lily Collins – Heilė Anderson
* Nathan Lane – Karlas Kapinas
* Norbertas Leo Butz – direktorės pavaduotojas Filas Pelaskis
* Jessica Hecht – direktorė Trudė Slokum

## Turinys

Linda Sinkler – vieniša keturiasdešimtmetė anglų kalbos mokytoja nedideliame miestelyje Pensilvanijoje, jau beveik susitaikiusi su mintimi, kad niekada nesuras savo antrosios pusės. Netikėtai į miestą grįžta jos buvęs mokinys Džeisonas, baigęs mokslus Niujorke, tačiau nesugebėjęs tapti tuo, kuo troško – rašytoju. Perskaičiusi šio parašytą pjesę, Linda kartu su režisieriumi Karlu pareiškia norintys pagal ją sukurti mokyklos spektaklį. Direktorius su pavaduotoja priešinasi, tačiau galiausiai nusileidžia su sąlyga, kad bus pakeista pjesės pabaiga. Linda ir Karlas nusprendžia nieko nesakyti Džeisonui, o pjesę sukurti nepakeistą. Prasideda repeticijos, dėl kurių Džeisonas apleidžia paruošiamuosius egzaminus į teisės studijas, dėl ko kyla konfliktas su tėvu. 

Kartą Linda ir Džeisonas, pasidavę akimirkos silpnumui, atsiduoda aistrai, tačiau mokytoja nusprendžia, kad tai nedera ir nutraukia vos besimezgančius santykius. Atstumtas Džeisonas pradeda „kabinti“ pagrindinio vaidmens atlikėją Heilę, tuo sukeldamas Lindos pavydą. Šios susikirtus, visa mokykla sužino apie Džeisono ir mokytojos romaną...
Pingjao

**Pingjao** () – apskrities lygio miestas vidurio Šansi provincijoje, Kinijoje. Miestas nutolęs maždaug 715 km atstumu į pietvakarius nuo Pekino ir 80 km nuo provincijos sostinės Tajuano. Valdant Čingų dinastijai Pingjao buvo Kinijos finansų centras. Senovinis Pingjao miestas, kurio istorija datuojama VII a. pr. m. e. ir kuris žymus gerai išsilaikiusia istorine architektūra, yra UNESCO pasaulio paveldo objektas ir didelis turistų traukos centras. Pingjao dar tebegyvena apie 50 tūkst. gyventojų.

Pingjao įsikūręs ant rytinio Fen upės kranto. Netoliese yra kitas istorinis Kinijos miestelis Či. Pingjao ekonomiką daugiausia sudaro žemės ūkis, kraštas garsėja jautiena. Krašte taip pat gaminami grūdai, medvilnė, lakuoti dirbiniai.

## Istorija
Pavasario ir rudens laikotarpiu vietovė priklausė Dzin karalystei. Kariaujančių valstybių laikotarpiu vietovė įėjo į Džao karalystės sudėtį. Valdant Čingų dinastijai kraštas vadintas Pingtao pavadinimu. Han dinastijos laikais vadintas Džongdu pavadinimu.

1986 m. Kinijos Liaudies Respublika paskelbė Pingjao vienu iš Kinijos istorinių ir kultūrinių miestų. 1997 m. miestas buvo įtrauktas į UNESCO pasaulio paveldo sąrašą kartu su Dženguo ir Šuanglin šventyklomis.

## Galerija

Vaizdas:PingYaoCity.jpg|XIV a. Turgaus bokštas.
Vaizdas:Hall of Great Acomplishement in the Confucious Temple of Pingyao.JPG|Pingjao Konfucijaus šventykla.
Vaizdas:Pingyao-shuanglin-si-c01.jpg|Statula Šuanglin šventykloje, Pingjao.
Vaizdas:Pingyao-calles-c02-f.jpg|Gatvelė Pingjao.
Vaizdas:Jingyi House.JPG|Čiao šeimos rūmai.
Vaizdas:PingYaoCityWall.jpg|Pingjao miesto sienos.


## Šaltiniai

## Literatūra
* *The Story of Pingyao*. Shanxi Science and Technology Press, ISBN 7-5377-2395-8
* UNESCO vertinimo komisijos ataskaita (PDF) (anglų k.)
Narvas (filmas)

**Narvas** () – 1985 m. sukurtas kriminalinė drama. 

## Siužetas

Maiklas, laikinai atsisakęs ištikimo vyro vaidmens ir palikęs savo draugę Heleną, susitinka buvusią meilužę Mari, su kuria nesimatė 15 metų. Visą tą laiką ši gyveno atsiminimais apie judviejų romaną ir dabar jos svajonė išsipildo: Maiklas apsilanko jos namuose, jie vėl kartu. Vakarienė, audringa naktis, po kurios Mari supranta, kad negali gyventi be buvusio meilužio, kuris galėtų likti su ja, tapti jos vyru bei tėvu paauglei dukrai Žaklinai. Seksualinių žaidimų metu Mari pririša Maiklą prie lovos ir šis ne iš karto supranta, kad pateko į spąstus. Bet kokie įkalbinėjimai neduoda jokio rezultato, nes Mari, kamuojama periodinių galvos skausmų, atrodo visiškai netekusi proto. Maiklas mėgina įkalbėti jam padėti šios dukterį Žakliną, tačiau paaiškėja, kad mergina taip pat turi savų tikslų.

## Pagrindiniai aktoriai
: *Aktorius – vaidmuo*
* Laura Antonelli – Mari Kolbert
* Tony Musante – Maiklas
* Florinda Bolkan – Helena
* Blanca Marsillach – Žaklina
* Christina Marsillach – Mari jaunystėje
* Laura Troschel – Mariana